Baziliko de Sankta Denizo

La baziliko de Sankta Denizo (franclingve Basilique de Saint-Denis, aŭ plisimple Basilique Saint-Denis) estas fama preĝejo enhavanta la tombojn de la francaj monarkoj kaj lokita en Sankta Denizo, ĉirkaŭurbo de la Pariza Regiono. Tiu monumento estas komparebla kun la abatejo de Westminster en Anglio. Plejmulto el la reĝoj de Francio estis entombigitaj tie. Sed male de Westminster, la baziliko ne estis uzita por entronigoj (kiuj okazis plejofte en Reims) de reĝoj, nur sep reĝinoj estis entronigitaj ĉi-tie. Denizo estis sankta patrono de Francio kaj, laŭ legendo, la unua episkopo de Parizo. La franka reĝo Dagoberto la 1-a, kiu reĝis ekde 628 ĝis 637, verŝajne fondis la unuan abatejon de Sankta Denizo tie. Ĝi estas Klasita MH (1862, 1926, ĝardeno). La 9-an de oktobro 1966, la baziliko estis denove promociita al statuto de katedralo samtempe kun la kreado de la diocezo de Sankta Denizo. Notindaj dimensioj Interna longo: 108 m Alto de la suda turo: 58 m La 17an de marto 2018, Françoise Nyssen, Ministro pri kulturo, validis la projekton rekonstrui la nordan turon (je 90 m altan) planitan de 2022 ĝis 2032. Vidu ankaŭ Baziliko de Sankta Denizo (pariza metrostacio) Baziliko de Sankta Denizo (Tramtransporto en Parizo) Denizo de Parizo Ilduino (abato) Pierre Pincemaille Suger de Sankta Denizo